**PRORAČUNSKI KORISNIK: MINISTARSTVO KULTURE I MEDIJA**

**RAZDJEL: 055**

**GLAVA: 05**

**RAZINA: 11**

**RKDP: 00756**

**MATIČNI BROJ: 00931608**

**OIB: 37836302645**

**ŠIFARSKA OZNAKA: 8411**

**BILJEŠKE UZ FINANCIJSKI IZVJEŠTAJ ZA RAZDOBLJE OD**

**1.SIJEČNJA DO 31. PROSINCA 2021. GODINE**

U okviru Glave 05 rashodi su planirani za financiranje Programa 3901 Uređenje djelatnosti kulture, 3903 Muzejsko galerijska djelatnost, 3904 Kazališna i glazbeno scenska djelatnost, 3905 Knjižnična djelatnost, 3906 Programi audiovizualne djelatnosti i medija, 3907 Ostale djelatnosti kulture i 3908 Zaštita kulturnih dobara.

Rashodi za zaposlene, materijalni i kapitalni rashodi iskazani su u okviru aktivnosti Administracija i upravljanje i Informatizacija za Ministarstvo kulture i medija u užem smislu i 19 (devetnaest) konzervatorskih odjela u sastavu.

Osim navedenih rashoda planirana su i sredstva za financiranje programske djelatnosti kroz sljedeće aktivnosti: Osnovna djelatnost udruga u kulturi, Nagrade za postignuća u kulturi, Zdravstveno i mirovinsko osiguranje umjetnika, Međunarodna kulturna suradnja, Godišnja članarina Republike Hrvatske za UNESCO, EPK-Europska prijestolnica kulture 2020, Operativni program konkurentnosti i kohezija, Darovni ugovor – obveza RH temeljem darovnog ugovora prema gđi Topić-Mimara, Programi izgradnje, rekonstrukcije, adaptacije e i opremanja kulturne infrastrukture, Program digitalizacije, Matica Hrvatska, DESK Kreativne Europe – kultura, Zaklada Kultura Nova, Sudjelovanje u kulturi i razvoj publike, Hrvatsko povjerenstvo za UNESCO, Operativni program Učinkoviti ljudski potencijali, Inovativne umjetničke i kulturne prakse, Poduzetništvo u kulturnim i kreativnim industrijama, Književno izdavaštvo, Programi knjižnične djelatnosti, Matične službe knjižnica, Informativne usluge HINA-i, Potpora izdavačkoj kući EDIT, Programi kazališne i glazbeno scenske djelatnosti, Programi muzejske djelatnosti, Programi vizualne djelatnosti, Programi zaštite i očuvanja kulturne baštine, Konzervatorsko arheološka istraživanja, IPA 2013 Obnova Palače Moise na otoku Cresu, Naknade zaslužnim osobama, Programi za poboljšanje dostupnosti kulturnih sadržaja osobama s invaliditetom, Mjere potpora kulturnom sektoru uslijed epidemije korona virusa, Jamstvena pričuva za program jamstva za kredite za poduzetnike u području kulture i kreativnih industrija, Pula film festival, Pomoć industriji kulturnih i umjetničkih događanja uslijed aktualne pandemije COVID 19 i Stalna izložba crkvene umjetnosti.

**PR-RAS**

1. **AOP 001 Prihodi poslovanja**: ostvareni su u većem iznosu za 2% u odnosu na prethodnu godinu, prvenstveno radi većeg ostvarenja prihoda od Naknada za priređivanje igara na sreću u odnosu na prethodno izvještajno razdoblje za 24%. Ministarstvo kulture i medija nema utjecaja na ostvarenje ovog prihoda, a ostvaruje ih sukladno Uredbi o kriterijima za utvrđivanje korisnika i načinu raspodjele dijela prihoda od igara na sreću za 2021. godinu (NN 148/2020).

U odnosu na prethodnu godinu ostvareni su veći za 58% Prihodi od naknada za korištenje nefinancijske imovine (spomenička renta), kojima se financiraju programi zaštitnih radova na nepokretnim spomenicima. Ministarstvo kulture i medija također nema utjecaj na ostvarenje prihoda, s obzirom da je donošenje rješenja i naplata u nadležnosti jedinica lokalne i regionalne (područne) samouprave.

Prihodi iz nadležnog proračuna i od HZZO-a na temelju ugovornih obveza u odnosu na prethodno izvještajno razdoblje nemaju odstupanja.

1. **AOP 146 Rashodi poslovanja**: povećanje ukupnih rashoda poslovanja u odnosu na prethodno razdoblje nema značajnijih odstupanja. Unutar rashoda poslovanja u odnosu na prethodno izvještajno razdoblje promjene su evidentirane kod Rashoda za zaposlene (AOP 147) za 7% a radi povećanja osnovice početkom 2021. godine i povećanih sati prekovremenog rada zaposlenika. S obzirom na povećanje prethodne dvije stavke povećan je i trošak Doprinosa za obvezno zdravstveno osiguranje na plaći budući da se primjenjuje u postotnom iznosu na bruto plaću zaposlenika.

Materijalni rashodi veći su za 25% od kojih najveći dio otpada na povećanje Rashoda za materijal i energiju.

Rashodi za usluge također su povećani za 29%. Uglavnom se odnose na Usluge tekućeg i investicijskog održavanja, a koja su posljedica saniranja šteta od potresa (sanacija krovišta, uklanjanje dimnjaka).

Evidentirana su povećanja i kod Zakupnina i najamnina za 46% , a uglavnom se odnose na konto zakupa licenci koje su u 2021. godini iznosile 7.848.983,57 kn.

Intelektualne i osobne usluge povećane su radi projekta Digitalizacije gdje su troškovi intelektualnih usluga iznosili 5.820.698,57 kn temeljem sklopljenih ugovora o provedbi.

Ostali nespomenuti rashodi poslovanja uvećani su radi ove godine više uplaćenih članarina prema UNESCO.

Financijski rashodi (AOP 191) manji su u odnosu na prethodno izvještajno razdoblje za 72% jer su smanjenje zatezne kamate kao i usluge platnog i bankarskog prometa.

Povećane su Subvencije trgovačkim društvima, zadrugama, poljoprivrednicima i obrtnicima izvan javnog sektora za 25%. Subvencije su isplaćivane temeljem javnog poziva koje objavljuje Ministarstvo kulture i medija za financiranje područja iz kulture.

Pomoći dane u inozemstvo i unutar općeg proračuna (AOP 219) manje su za 30% u odnosu na prethodno izvještajno razdoblje. Najznačajnije smanjenje je kod Pomoći temeljem prijenosa EU sredstava i to kapitalnih prijenosa.

Povećani su Prijenosi između proračunskih korisnika istog proračuna temeljem prijenosa EU sredstava radi projekta Digitalizacije i prijenosa sredstava drugim proračunskim korisnicima državnog proračuna.

Sukladno Uputi Ministarstva financija svakom korisniku je nakon uplate poslana obavijest o knjiženju i prije zaključenja Glavne knjige Ministarstva kulture i medija izvršeno je usklađivanje sa svakim korisnikom pojedinačno.

Naknade građanima i kućanstvima na temelju osiguranja i druge naknade (AOP 247) manje su 5%. Na ovom su kontu evidentirane naknade koje su isplaćivane uslijed epidemije COVID-19 u obliku potpora samostalnim umjetnicima, naknade zaslužnim osobama, doprinosi za mirovinsko i zdravstveno osiguranje samostalnim umjetnicima, nagrade za životno djelo i godišnje nagrade za postignuća u kulturi.

Ostali rashodi (AOP 258) koji uključuju tekuće i kapitalne donacije veći su za 59%. Sredstva se isplaćuju temeljem javnog poziva Ministarstva kulture i medija za financiranja iz područja kulture.

Rashodi za nabavu nefinancijske imovine veći su u odnosu na prethodno izvještajno razdoblje 72%.

Ministarstvo kulture i medija u 2021. imalo je ulaganja u objekte kojima se koristi a koji nisu u vlasništvu ministarstva u iznosu od 281.225,00 kn.

Nabavljena je informatička oprema za projekt Digitalizacije u iznosu od 2.930.365,83 kn i oprema je dana na korištenje i posudbu ustanovama koje sudjeluju u projektu.

Također je nabavljena i informatička oprema za Ministarstvo kulture i medija u 2021. godini u iznosu od 4.706.931,22 kn (serverska oprema, BACK UP sustav za pohranu i sustav za pohranu dron snimaka).

**Bilanca**

1. **AOP 001 Imovina:** ukupna imovina evidentirana u poslovnim knjigama Ministarstva kulture i medija iznosi 261.901.954 kn i veća je za 36% u odnosu na prethodno razdoblje. Najznačajnija stavka koja je utjecala na povećanje je evidentiranje Meštrovićevog paviljona u Zagrebu koje je Sporazumom o prijenosu upravljanja nekretninom broj 373-03/2021 Ministarstvo prostornoga uređenja, graditeljstva i državne imovine prenijelo na upravljanje ovom ministarstvu. Objekt je uveden u poslovne knjige Ministarstva kulture i medija 1. listopada 2021. godine.

Preostali dio povećanja imovine odnosi se na nabavu informatičke opreme (obrazloženo u bilješci PR RAS – Rashodi za nabavu nefinancijske imovine).

1. **AOP 141 Potraživanja za prihode poslovanja:** u odnosu na prethodno razdoblje ostvareni su više za 57% i odnose se na potraživanja za prihode ostvarene od igara na sreću, spomeničke rente i prihode od međunarodnih organizacija koji se prenose u sljedeću godinu.
2. **AOP 170 Obveze:** obveze iskazane u iznosu 2.167.307 kn veće su u odnosu na prethodno razdoblje za 6%. U cijelosti se odnose se nedospjele obveze za materijalne rashode (dospijeće početak 2022. godine).
3. **AOP 253 Izvanbilančni zapisi:** u okviru Izvanbilančnih zapisa iskazana su vozila nabavljena putem leasinga, sudski sporovi u tijeku i umjetnička djela (slike) na posudbi.

Ministarstvo kulture i medija je od siječnja 2018. započelo izvanbilančno evidentirati obveze za isplate pomoći, donacija i prijenosa na temelju ugovora o dodjeli sredstava korisnicima nakon provedenog javnog poziva za financiranje javnih potreba u kulturi.

Na izvanbilančnoj stavci Sudski sporovi u tijeku evidentiran je spor sa društvom Croatia film d.o.o.

Izvanbilančno su također evidentirana i dana jamstva za Program jamstava za kredite za poduzetnike u području kulture i kreativne industrije.

**Obveze**

1. **AOP 001 Stanje obveza 1. siječnja:** obveze na dan 1. siječnja 2021. iznosile su 2.033.960,00 kn.
2. **AOP 038 Stanje obveza na kraju izvještajnog razdoblja:** stanje obveza na dan 31. prosinca 2021. iznosi 2.167.309,00 kn i u cijelosti se odnose na nedospjele obveze na kraju izvještajnog razdoblja jer je Ministarstvo kulture i medija podmirilo sve dospjele obveze u 2021. godini.

Zagreb, 28. siječnja 2022.

MINISTRICA

dr. sc. Nina Obuljen Koržinek